text: To personer er fundet døde i en villa i Blåvand efter brand
  28 maj 2019 kl. 08.26
  To personer er fundet døde i en villa i Blåvand efter brand. 
  Tirsdag morgen blev politiet kaldt ud til en adresse på Bytoften i Blåvand, hvor en villa var i brand.
  To personer blev efterfølgende fundet døde på adressen, skriver Syd- og Sønderjyllands Politi i en pressemeddelelse.
  Politiet efterforsker branden som et mistænkeligt forhold. Kort efter klokken ti er brandvæsenet fortsat ved at efterslukke branden.
  Det var en nabo, der blev vækket af støjen fra branden og ringede 112. 
  Det har ikke været muligt for Ritzau at få en opfølgende kommentar fra politiet umiddelbart efter meldingen.
  